Familja kemm għandha bżonn taqla' fis-sena biex tgħix diċenti u mhux sempliċiment teżisti? Il-Caritas reġgħu ħarġu rapport ieħor bi studju xjentifiku biex jaraw kemm għandhom bżonn flus tipi differenti ta' familji biex ikampaw. Hemm min ikkritikahom li qanqċu wisq għax familja għandha bżonn aktar minn hekk. Huma jgħidu li semmew l-essenzjali. Qalu, pereżempju, li jekk tikri privat l-ispejjeż jogħlew, kif jogħlew jekk jolqtok il-mard. Andrew Azzopardi s-Sibt li ġej jiddiskuti dan is-suġġett fuq 103 Malta's Heart fl-10am. Se jkollu telefonati ma' Prof. Suzanne Piscopo li għamlet ir-rapport ma' Andre Bonello, Manager tal-Caritas, ma' Fr Hillary Tagliaferro, Direttur Millennium Chapel u mal-ekonomista, Dr Rose Marie Azzopardi. Fl-istudio jieħdu sehem Colin Borg, espert tal-politika pubblika, Louiselle Vassallo, attivista soċjali, u Joseph Herbert, opinjonista.